o
Televaatajate lemmik nr. 1
IGAPÄEVAELURÕÕMUD
Peaksid mitu korda päevas peegli ees ütlema:
Jumal armastab mind ja elab mu sees. Ma olen Jumala tempel.
Sina ja mina. Oleme Jumala templid.
IGAPÄEVAELURÕÕMUD Vali oma sõnu
Aitäh, et oled meiega. Tean, et kõigil on aeg arvel ning pean
seda auks, et saan sinuga aega veeta.
Mõned räägivad regulaarselt enda kohta negatiivseid asju.
Sellel on hävitav mõju. Sinu sõnad mõjutavad su tulevikku ja
su elu suunda. Räägi seda, mida Jumal sinu kohta räägib,
nii naudid elu ja saavutatud võite. Jumala Sõna valjuhäälne tunnistamine
aitab sul ära tunda, millal kaldud negatiivseid asju rääkima.
Täna õpid jälgima oma sõnu.
"kes tahab armastada elu ja näha häid päevi..."
Ehk häid päevi, ükskõik kas olukorrad näitavad seda või mitte.
Kui paljud teist tahavad sellist elu?
Meie eesmärgiks on nautida elu oma olukordadest hoolimata.
See on rusuv, kui naudime elu vaid siis, kui hetkeolukorrad seda soosivad.
Me ootame kogu aeg, et meie olukorrad muutuksid,
kuid Jumal tahab, et meie muutuksime, kasvaksime ja küpseksime,
et me võiksime olla püsivad Jumalas.
"kes tahab armastada elu ja näha häid päevi,
see vaigistagu keelt kõnelemast kurja ja huuli rääkimast pettust."
Kui tahame elu nautida, peame midagi oma suuga peale hakkama.
Kas sa usud, et võid tuua iseendale oma sõnade läbi rõõmu või valu?
See on apsoluutselt tõsi.
"Ta hoidugu eemale kurjast ja tehku head,
otsigu rahu ja taotlegu seda,"
Kuula hoolega: Ära vaid looda omada häid suhteid Jumala, oma lähedaste
ning iseendaga, vaid taotle seda!
See on võimas kirjakoht, jutlustan sel teemal sageli.
See räägib õigetest inimsuhetest kolmes erinevas valdkonnas.
Et elu nautida, pead oma sõnu valvama,
elama õigsuses ning rahus,
mitte vais ohates, et tahaks rahu, vaid seda aktiivselt taodeldes.
Taotlemine on millegi poole kogu südamest pürgimine.
Siis siin räägitakse rahulikest suhetest inimestega, Jumalaga
ja iseendaga. Räägin viimasest veidike.
Paljudel inimestel on enda juures mitmeid omadusi, mis neile ei meeldi.
Kui olukorrad halvenevad, kaotavad nad võime elu nautida.
Sa ei saa iseenda eest kuhugi põgeneda, nii et muuda oma suhtumist!
Sa oled igal pool, kuhu sa lähed!
See ei muutu. Sa oled terve oma elu igal pool, kuhu sa lähed.
Kõik, mis on meie südames, tuleb ka meie suust välja.
Teie, nii nagu paljud teised siin maailmas ja nagu mina vanasti,
räägite kindlasti mitmeid negatiivseid asju enda kohta.
Kas pole nii?
Üks vend siin teeb nii.
Ma mängin hetkeks teie ema.
See on kindlasti halvim asi, mida te saate teha.
Miks see nii paha on?
Kogu see enesevihkamise teema on Jumala jaoks solvav, kuna
kui Tema armastas sind nii palju, et Ta lubas oma ainsal Pojal
su eest surra, siis mis õigusega sa ennast vihkad?
Jumal armastab sind ja Jumala armastus on
valatud teie südameisse Püha Vaimu kaudu.
Jumal laseb oma armastusel sinusse voolata
ning enne kui sa võid astuda järgmise sammu või teha üldse midagi,
osadel teist on kõige muuga raskusi, kuna lähete just sellest punktist mööda:
Jumal laseb oma armastusel meisse voolata.
See armastus on tingimusteta, igavene, kõigile tasuta,
Ta pole erapoolik, Ta armastus ei rajane tegudele.
Kuid kui sa ei võta seda vastu,
ei saa sa edasi liikuda. Kui sa ei võta vastu Jumala armastust,
ei või sa teisi armastada, kuna sul pole midagi, millega armastada.
Sa ei või edasi anda seda, mida sul endal pole.
Mida tähendab armastust vastu võtta? Pead ennast armastama.
Sa ei võta Jumala armastust vastu, kui sa ei armasta ega austa ennast.
Ma ei räägi enesesse armumisest või enesekesksusest,
vaid enda armastamisest ning austamisest,
Jumala antud elu väärtustamisest.
Jumala poolt sinusse loodud osade väärtustamisest.
Koos moodustame me Kristuse ihu, ja kuigi meis on Püha Vaim,
on Jumal lisanud meisse omalt poolt veel natuke andeid.
Tundub et mulle on ta kinkinud mingi tüki kõneannist.
Teistel on teised anded. Ka sinul on võimeid.
Ära kunagi ütle: "Ma ei oska midagi,
olen rumal, mul pole andeid."
Kui mul oleks aega käia teie kõikide juures ja küsida,
milliseid lollusi te enda kohta räägite, siis uskuge mind,
see oleks masendav. Olen seda mõndadel koosolekutel teinud
ja see on uskumatu. "Olen nii rumal,
ma ei oska midagi õieti teha! Olen kole, olen paks,
ma ei tee kunagi seda ja teist, ja nii edasi.
Pole ime, et sul pole hea olla või et sa pole õnnelik.
Kui sa ise mõtled enda kohta neid asju, siis sa ei meeldi ka teistele.
See, mida sa ise mõtled, selle sa vahendad ka teistele.
Pean sel teemal terveid jutlusi, kuid täna pole see teemaks.
Kui õpetaksin rääkimisest ega mainiks, et see, mida endast räägid,
on väga tähtis, siis oleksin eksiteel.
Sa pead enda kohta head rääkima, seda, mida Jumal sinu kohta räägib.
Olen Jumala õigsus Kristuses Jeesuses.
Jumal armastab mind! On alles head sõnad!
Ütle mitu korda päevas peegli ees:
Jumal armastab mind ja elab minu sees! Ma olen Jumala tempel!
Sina ja mina. Me oleme Jumala templid.
Ütle: Mul on andeid ja võimeid. Ka siis, kui sa veel ei tea, mis need on.
Mul on andeid ja võimeid.
Olen Jumala silmatera.
Olen soosingus, kuhu iganes ma lähen, mul on sõpru,
mul on suurepärane tulevik, Jumalal on minu jaoks hea plaan,
olen teel taevasse ja kavatsen seda teekonda nautida.
Teen asju valesti, kuid mitte kõiki asju.
Ma pole seal, kus tahaksin olla, kuid ma pole ka seal, kus varem olin.
Valva seda, mida enda kohta räägid.
Osad meist peavad parandama meelt peale tänast koosolekut,
paludes Jumalalt andeks, et olete enda kohta halba rääkinud.
Võib-olla keegi alandas sind lapsena. Teiste kõnet sa muuta ei saa,
kuid sellele saad mõju avaldada, mida iseenda kohta räägid.
Sa peaksid olema sama meelt Jumalaga, mitte vaenlasega!
Kui vaenlane ütleb sinule: "Loll oled!", vasta talle: "Ise oled!
Mina lähen taevasse ja sina sinna ei saa."
Ole oma sõnade suhtes ettevaatlik.
Ütle inimesele, kes su kõrval istub:
"Valva oma sõnu,
sest pead oma sõnu sööma!"
Kas keegi tundis ennast ära?
Aastaid tagasi reageerisin alati ühtemoodi, kui keegi mind korrigeeris:
"Kõik on minu süü, olen nii loll,
ma ei oska midagi õieti teha, selline ma olen."
Kuid praegu kardan Jumalat piisavalt palju, et seda mitte teha.
Tahan Jumala parimat oma elu jaoks, tahan olla õnnistuseks,
elada kaua, täisväärtuslikult, aidates paljusid inimesi,
ning ma ei taha olla sünge või masendunud. Tean, et mu sõnadel on
suur mõju mu mõistuse ja suhtumiste üle.
Öelge: "Armastan iseennast.
Mul on andeid ja oskusi.
Mul on suurepärane tulevik.
Minul on soosing, kuhuiganes ma lähen.
Täna on uus päev.
Ja mina liigun edasi!"
Loeme Jakoobuse 4. ptk.
Ole ettevaaltik selles suhtes, mida enda kohta räägid.
Meie sõnum täna on: Valva oma sõnu.
Kuidas võib õpetada sõnadest, minematta Jaakobuse kirja?
Räägin teile ühe loo.
Ükskord oli mul väga raske jutlustada.
Mu sees toimus üks tugev võitlus
ning juba see on minu puhul väga ebatüüpiline.
Tavaliselt on mul kerge rääkida kasvõi terve päev,
kuid sel päeval ma võitlesin. Kõik, mida ma rääkisin,
tundus olevat nõme, kuigi mu jutlust kiideti.
Ootasin väga, millal mu jutlus lõppeks. Kui vaatad jutlustades kella,
pole kõik päris korras.
Kuid mina ootasin väga, millal see läbi saaks.
Tegin seda kolm koosolekut järjest,
lõpuks ütlesin Daveile:"Pean teada saama, mis mul viga on."
Sel öösel olin kaua üleval, paludes, et Jumal näitaks mulle, milles probleem.
Ta ei vastanud mulle. Hommikul, kui rääkisin sellest Daveile,
ütles ta: "Usun, et Jumal näitas mulle, milles asi on."
Minu suhtumine oli automaatselt selline:
"Ka mina võin tuua paar asja välja, mis sinu juures on valesti!"
Ehk teisisõnu polnud ma valmis vastu võtma.
Küsisin: "Noh, mis see siis oli?"
Ta vastas: "Kas sa mäletad, kui kommenteerisid seda jutlustajat?
Sinu meelest ei rääkinud ta piisavalt konkreetselt,
vaid ujus oma teemaga siia-sinna." "Jah, ma mäletan."
Dave arvas, et Jumal oli talle näidanud, et probleem oli selles, et ma
mõistsin selle jutlustaja hukka. Ja seetõttu oli mul raskusi.
Ütlesin: "Kuid ka sina olid ju minuga ühel nõul!"
Kusjuures ta oligi.
Ta vastas: "Ütlen vaid, et mulle tundub, et Jumal näitas mulle seda.
Võta või jäta, valik on sinu."
Otsustasin paastuda ja palvetada. Alustasin kolme päevast paastu.
Jumal andis mulle kirjakoha Jakoobuse 3:1:
"Ärgu püüdku paljud teie seast, mu vennad, saada õpetajaiks!
Te teate ju, et meie osaks on teistest karmim kohtuotsus."
Ohhoo! Meie kohtuotsus on karmim!
Kui sa oled Jumala Sõna õpetaja, pead mõistma,
et kõik peavad aru andma, kuid õpetajad teevad seda täpsemini.
Jumal hindab sind rangemalt kui teisi.
Seetõttu tunnen end vahest süüdi asjade puhul, mis teisi üldse ei häiri.
Meilt oodatakse suuremat usaldusväärsust.
"Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Siis mõistsin, et Jumala meelest üks ohtlikumaid asju on rääkida
kellegi teise anni kohta midagi negatiivset.
Kui mulle ei meeldi kellegi jutlustamise stiil, ei ütle ma seda välja.
Ja kui kuulen kedagi teist mõnda jutlustajat kritiseerivat, ütlen:
"Meie annid on erinevad, kuid meil on igaühel midagi."
Otsi keegi, kes sulle meeldib ning ära räägi neist, kes sulle ei meeldi.
Suhtumisega oma erialasse peame olema äärmiselt ettevaatlikud.
Kui räägime teistest negatiivselt, kas me siis ei tõsta end kõrgemale,
väites kaudselt, et oleme teistest paremad?
Räägime veel ülbitsemisest ja kohtumõistmisest,
kuid tahtsin tuua siia vahele selle näite. Nüüd loeme edasi.
"Kui me paneme aga hobusele suitsed suhu,
et ta oleks meile kuulekas, siis me juhime kogu hobust.
Ennäe, ka suuri ja rajutuulte aetud laevu juhitakse väikese tüüriga sinna, kuhu
tüürimees tahab. Nõnda on ka keel väike ihuliige, aga kiitleb suurte asjade üle.
Ennäe kui väike tuli süütab suure metsa!"
Metafoor laevast ja väiksest tüürimehest vihjab meile,
et meie keel määratleb meie elu kursi või suuna.
Ohhoo! Oh sa poiss!
"Ka keel on tuli. Keel, see ebaõigluse maailm,
on seatud meie ihuliikmete hulka nii,
et see rüvetab kogu ihu ja süütab põlema eluratta,
nagu ta ise on süüdatud põrgust. Jah, igasuguste loomade ja lindude,
roomajate ja mereelajate loomust suudab taltsutada ja ongi taltsutanud inimese
loomus, aga ükski inimene ei suuda taltsutada keelt, seda kärsitut pahategijat,
mis on tulvil surmavat mürki." On lõvi ning mao taltsutajaid,
inimesed koolitavad karusid, kuid oma keelt ei saa me
ilma Jumala abita taltsaks. Seepärast palus Taavet:
"Issand, pane valvur mu suu ette, vahimees mu huulte väravasse.."
Sa ei või siit lahkuda mõttega, et hakkad asjaga tegelema.
Sa ei suuda seda üksinda teha.
Me räägime liiga palju.
Meie suu väljendab kõiki meie tundeid ja suhtumisi.
See on kurb asi. See mõistab mu üle kohut.
"Sellesamaga me õnnistame Issandat ja Isa, ja sellesamaga me neame inimesi,
kes on sündinud Jumala sarnasteks." See pole hea, kui ülistame Jumalat
ja kogudusest lahkudes me otsekohe kritiseerime Jumala loomingut.
Jutlustan kõigile täna, ka iseendale.
"Ühest ja samast suust tuleb õnnistamine ja needmine."
Räägime nüüd keelest raskustes.
Kui lähed raskustest läbi, rääkimata negatiivseid asju,
siis sa oled küps kristlane.
See on meile suurimaks väljakutseks. Kui me pettume või miski vihastab meid,
siis kui meil on tõeliselt must päev ning me üritame kõige selle juures
mitte olla oma jutuga negatiivne- see on alles väljakutse!
Johannese 16:33 annab Jeesus meile vihje.
"Maailmas ahistatakse teid, aga olge julged:
mina olen maailma ära võitnud."
See oli Jeesuse nõuanne meie probleemile.
Seda juhtub. Meie kõigiga toimuvad sellised asjad, mis meile ei meeldi.
Sa ei saa elada suhtes, kus su partner oleks sulle kogu aeg meele järgi.
Sa ei leia täiuslikku kogudust, pastorit, töökohta, sõpra,
korterit ega maja. Me elame ebatäiuslikus maailmas.
Ma pole kuulnud, et Jeesus oleks selle üle nutnud või kurtnud.
Ta püsis samasugusena, ükskõik mis juhtus.
Piibel räägib meile hetkedest, mil Ta otsustas lihstalt vaikida.
Teate ju seda vanasõna:" Kui sa ei oska midagi tarka öelda, ole parem vait?"
Usun, et kui meil on pingeid, siis on parim asi olla vait.
Kui sa ei oska inimeste keskel vaikselt olla, eraldu vaikusesse,
kuskile, kus sa ei saa kellegagi rääkida.
Tahan viidata mõnele uskumatule loole.
Loeme Jesaja 53:7:
"Teda piinati ja ta alistus ega avanud suud nagu tall, keda viiakse tappa,
nagu lammas, kes on vait oma niitjate ees,
nõnda ei avanud ta oma suud."
Lugesin ja kuulsin seda salmi aastaid jumalateenistustel,
mõistmata selle tähendust, et Ta ei avanud oma suud.
Nüüd ma mõistan, et see oli tema jaoks raske hetk,
ta oli suurtes valudes,
jüngrid valmistasid talle pettumuse, Juudas reetis ta,
kuid ta ei avanud oma suud.
Loeme Johannese 14:30:
"Ma ei räägi enam teiega palju,
sest maailma vürst tuleb ja tal
ei ole mingit voli mu üle,"
IGAPÄEVAELURÕÕMUD
Julgustan sind rääkima seda, mida tahaksid näha sündimas,
selle asemel et rääkida kogu aeg oma hetkeolukorrast.
Kuid su tahe peab loomulikult olema Jumala Sõnaga kooskõlas.
Sa ei või saada mida iganes sa räägid.
Me peame saama Jumalaga ühele mõistmise tasandile.
Kui Jumal ütleb, et su tulevik on helge, siis sa peaksid seda tunnistama.
Kui Jumal ütleb, et sa oled edukas, siis sa peaksid seda ütlema.
Pakume 4-osalist õpetussarja "Mina ja mu suur suu."
Võid kasutada oma suud, et tuua oma ellu probleeme või õnnistusi.
Haara kinni sellest võimalusest.
On väga tähtis õppida oma mõtete ja sõnade kohta seda,
mida Jumal nende asjade kohta räägib ning hakata seda välja ütlema,
mitte lihtsalt oma mõtteid ja tundeid.
Kasuta seda võimalust ja osta see õpetussari, sest kui
sa kohe seda ei telli, unustad asja ära ja ei tegele oma keele taltsutamisega,
lisades oma ellu raskusi ning mõistmata nende allikat.
Kui Jumal räägib su südamele, et sa vajad seda õpetust,
siis kuuletu talle ja tegutse kohe. Ole õnnistatud!
Sõnades on tohutu vägi.
Vägi armastada
vägi vihata
vägi üles ehitada
vägi hävitada
Muuda oma sõnu
Muuda oma maailma.
Vähesed asjad mõjutavad meid sama palju kui meie räägitud sõnad.
Seetõttu andis Joyce Meyer välja 4-osalise sarja "Mina ja mu suur suu."
See õpetab sind oma keelt taltsutama, muutes
seeläbi su elu suunda.
Telli inglisekeelne raamat aadressil www.joycemeyer.org
Tunned, nagu roniksid mäkke, teadmata, kas jaksad sinna ronida.
Julgustan ja meenutan sulle, et Jumal tasub sulle.
Sa suudad rohkem kui sa arvad, nii et lisame nüüd tempot.
Kas tahaksid võtta Joycei igale poole kaasa? Nüüd on see võimalik.
Lae alla tasuta podcast aadressil joycemeyer.org
Ta võib võtta harimatu, pilgatud ja vihatud,
maha tallatud ning ära kasutatud või alandatud inimese ja tõsta sind
positsioonile, kuhu ükski inimene sind tõsta ei suudaks.
Järgmises saates:
Vägev naistekonverents on tulemas.
Meil on vingeid külalisi, mina jutlustan seal, me ülistame,
mina ei jääks su asemel sellest ilma!
Paljud tulevad konverentsile igal aastal ning see muudab nende elu.
Kui keegi ei taha sinuga tulla, tule üksinda!
Võta ette julge ususamm! Isa, Poeg ja Püha Vaim on sinuga!
See võib muuta su elu. Kutsu ka neid kaasa, kes tavaliselt ei käi
kristlikel üritustel. Tee neile lõunasöök välja
ja nad on nõus sinuga peaaegu ükskõik kuhu tulema.
Tahame sind kaasa, kuna see konverents pole seesama ilma sinuta!
Otsusta nüüd ära, et sa hiljem ei kahetseks, et sa ei osalenud.
Ning sa ei pea kahetsema, kui teised räägivad, kui vägev seal oli.
Tee omale plaan ja täida seda, siis näeme peagi!
Tõlge: Lemme-Getter Bogatkin